Vilnius, 2024 m. spalio 15 d.

**„Lidl Lietuva“ tęsia tradicijas: darbuotojams išdalins beveik tris tūkstančius vitaminų rinkinių**

**Atvėsus orams, svarbu stiprinti savo imunitetą, dėl to „Lidl Lietuva“ tradiciškai savo darbuotojams išdalins imunitetą stiprinančius vitaminų rinkinius. Tokius rinkinius įmonė darbuotojams skirs jau penktus metus iš eilės. „Lidl Lietuva“ darbuotojai taip pat šeštus metus iš eilės yra draudžiami papildomu sveikatos draudimu, kviečiami nemokamai skiepytis nuo gripo ir skatinami rūpintis savo emocine sveikata.**

„Mums svarbu, kad komanda būtų sveika, energinga ir geros nuotaikos. Tęsiame tradiciją ir siekdami, kad mūsų darbuotojai būtų sveiki, papildytų organizmą reikiamais vitaminais, šiemet išdalinsime beveik 3 tūkstančius vitaminų rinkinių. Jau penktus metus vykdomą iniciatyvą komandos nariai vertina itin teigiamai“, – teigia „Lidl Lietuva“ valdybos narė ir personalo vadovė Sandra Savickienė.

Dovanojamuose rinkiniuose – vitaminas D3, magnis, cinkas, vitaminas C, B grupės vitaminai, multivitaminai, taip pat – vitaminai darbuotojų mažiesiems. Juos įmonė išdalins visiems parduotuvių, Kauno ir Vilniaus logistikos centrų bei administracijos darbuotojams.

„Lidl Lietuva“ savo komandos sveikata rūpinasi ir kitomis priemonėmis. Pavyzdžiui, šaltuoju sezonu visi bendrovės  darbuotojai ir jų vaikai iki 14 metų yra kviečiami pasinaudoti galimybe papildomai apsaugoti savo sveikatą ir nemokamai pasiskiepyti vakcinomis nuo gripo.

Rūpestį darbuotojais tinklas parodo ir siūlydamas jiems konkurencingiausią atlyginimą šalies mažmeninės prekybos sektoriuje. Portalo „Rekvizitai.lt“ rugpjūčio mėnesio duomenys rodo, kad „Lidl Lietuva“ darbuotojų vidutinis darbo užmokestis prieš mokesčius buvo 2299,58 eurų – didžiausias tarp maisto produktais prekiaujančių penkių didžiųjų šalies prekybos tinklų.

Apskaičiuojant vidutinį darbo užmokestį, „Lidl Lietuva“ remiasi visą kalendorinį mėnesį įmonėje išdirbusių darbuotojų atlyginimo duomenimis.

**Suteikia papildomą sveikatos draudimą**

Išskirtinį rūpestį darbuotojų sveikata prekybos tinklas rodo ištisus metus – visiems darbuotojams, sėkmingai pabaigusiems bandomąjį laikotarpį, „Lidl Lietuva“ suteikia papildomą sveikatos draudimą. Tokį sprendimą prieš šešerius metus priėmusi įmonė, buvo viena iš pirmųjų Lietuvos mažmeninės prekybos sektoriuje.

„Stengiamės visapusiškai pasirūpinti savo komandos narių sveikata. Džiugu, kad mūsų pastangas įvertina ir darbuotojai, kurie prireikus, gali gauti neribotą ambulatorinį gydymą, kreiptis į reikiamus gydytojus ir greičiau sulaukti kvalifikuotos jų pagalbos“, – sako S. Savickienė.

Šiais metais iki liepos mėnesio darbuotojų konsultacijos ir apsilankymai pas gydytojus-specialistus sudarė apie 30 proc. visų suteiktų sveikatos draudimo paslaugų, dantų gydymo ir optikos paslaugos – apie 20 proc. Papildomu sveikatos draudimu taip pat galima padengti dalį išlaidų vaistinėje įsigyjant receptinius ir nereceptinius vaistus, maisto papildus bei vitaminus. Šios paslaugos iki liepos mėnesio sudarė apie 44 proc. visų sveikatos draudimo paslaugų.

**Skatina rūpintis ir emocine savijauta**

„Lidl Lietuva“ skiria dėmesį ne tik fizinei, bet ir emocinei sveikatai: visi prekybos tinklo darbuotojai gali nemokamai apsilankyti dešimtyje gydytojo psichoterapeuto ar psichologo-psichoterapeuto psichoterapijos seansų per metus.

Be to, bendrovės darbuotojai ir artimiausi jų šeimos nariai bei vaikai iki 25 metų gali naudotis anonimine konsultacijų programa „Gali mumis pasikliauti!“. Visi norintys gali paskambinti nemokamu, visą parą veikiančiu telefonu ir užduoti klausimus asmeninių finansų specialistams, psichologams ar teisininkams.

„Įvairiomis priemonėmis siekiame paskatinti darbuotojus rūpintis savo ir artimųjų sveikata. Džiaugiamės sulaukdami daug teigiamų atsiliepimų apie taikomas sveikatinimo priemones įmonėje, kurios ne tik padeda išlikti sveikiems ir darbingiems, bet ir motyvuoja darbuotojus“, – sako S. Savickienė.

Šiuo metu Lietuvoje veikia 75 „Lidl“ parduotuvės 28 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose ir Molėtuose.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)